Dama s hermelinom
<s>Dama s hermelinom (ital.</s><s>Dama con l'ermellino), slavni portret Leonarda da Vincija koja se danas nalazi u Narodnom muzeju u Krakovu (Poljska).</s>

<s>Naslikana je uljenim bojama na dasci krajem 15. vijeka i prema povjesničarima dama na slici je Cecilia Galerani, ljubavnica vojvode od Milana, Ludovica Sforze.</s><s>Kćerka siromašnog dvoranina, čija je ljepota prijetila da izazove politički preokret, imala je svega 15 godina kada je slika naslikana.</s>

<s>Leonardo je bio opsjednut dinamikom pokreta i njegov blok za crtanje je bio ispunjen crtežima vode koja teče, ptica u letu i trave koja se povija pod vjetrom.</s><s>Zbog toga je Cecilia naslikana u poluokretu dok mazi pitomog hermelina.</s><s>Ova životinja se u umjetnosti pojavljuje kao simbol čistoće i nevinosti novorođenčeta.</s><s>Upravo zato povjesničari umjetnosti smatraju da je u vrijeme slikanja portreta nosila Ludovicovo dijete.</s><s>Također, portret ima i određeno erotsko značenje jer Cecilia nježno mazi vrat hermelina, što daje dozu senzualnosti portretu.</s><s>Nadalje, Cecilia oko vrata nosi skupocjenu crnu ogrlicu, što je suptilno upućivanje na Ludovica kao njezinog ljubavnika.</s><s>Naime, Ludovicov nadimak je bio Il Moro ili Mur („Tamni”), zbog njegova tamnog tena.</s>

<s>Na ovom portretu Leonardo je usavršio metodu sjenčenja poznatu kao sfumato, a koja se može vidjeti na Cecilijinim grudima i vratu.</s><s>Također, koristio je bijelu točku na zjenicama kako bi ukazao na refleksiju svjetlosti koja dolazi od otvorenog prozora ili svijeće, što je očima davalo svojevrsnu svjetlucavu živost.</s>

<s>Sliku je u Italiji kupio poljski državnik i pisac Adam Czartoryski 1798. godine.</s><s>U Drugom svjetskom ratu završila je u nacističkoj Njemačkoj.</s><s>Na kraju rata slika je vraćena u Krakov i pala pod vlasništvo obitelji Czartoryski.</s><s>2016. godine je kupljena od strane poljskog Ministarstva kulture i nacionalne baštine i od maja 2017. se čuva u Narodnom muzeju u Krakovu.</s>

<s>Izvori</s>

<s>Vanjske veze</s>

<s>Muzej Czartoryski</s>

<s>Slike 1485.</s><s>Slike Leonarda da Vincija
Kultura u Krakovu</s>

